बैतरणी नदी
बैतरणी नदी (Baitarani river) या वैतरणी नदी (Vaitarani river) भारत के ओड़िशा राज्य में बहने वाली छह प्रमुख नदियों में से एक है। यह नदी 900 मीटर की ऊँचाई पर केन्दुझर ज़िले की गुप्तगंगा पहाड़ियों में गोनासिका से उत्पन्न होती है। इसकी लम्बाई 360 किमी है। यह नदी ब्राह्मणी नदी के साथ मिलकर बालेश्वर ज़िले में धामरा के पास बंगाल की खाड़ी में मिल जाती है। यह नदी ओडिशा का सबसे पवित्र नदी है और इसे "ओडिशा की गंगा" कहा जाता है। इसमें प्रायः बाढ़ आया करती है।